રાજય સરકારે દરેક કલેકટરને 10 કરોડની ગ્રાન્ટ આપી છે.જેમાંથી જિલ્લાનાં કોઇ પણ ત્રણ પ્રવાસન સ્થળનાં વિકાસમાં તે રકમ વાપરવાની છે.તેના આયોજન માટે આજે કલેકટર આલોકકુમાર પાંડેની અધ્યક્ષતામાં ઉપરકોટ વિકાસ અને જિલ્લા પ્રવાસન સમિતીની બેઠક મળી હતી. જેમાં જિલ્લાનાં દરેક તાલુકામાં આવેલા ઐતિહાસીક અને પૌરાણીક સ્થળની યાદી મંગાવવામાં આવી હતી.તેના પર ચર્ચા વિચારણાં કરવામાં આવી હતી.જૂનાગઢ જિલ્લાનાં તાલુકામાંથી 21 પ્રવાસન સ્થળની યાદી આવી હતી.બેઠકમાં 21 પ્રવાસન સ્થળની યાદી તૈયારી કરી સરકારમાં મોકલવામાં આવશે.બાદ તેમાથી કોઇ પણ ત્રણ સ્થળ પસંદ કરવામાં અાવશે.